Dit klink vir my of daar vreeslik baie buitelanders in Brittanje is. Bloot uit nuuskierigheid sal ek nogal graag wil weet hoeveel mense na die VK emigreer elke jaar. Het julle sulke statistiek?
Syfers van die kantoor van Nasionale Statistieke in Brittanje wys dat 'n rekordgetal van 582 000 mense van regoor die wêreld in die VK gaan woon het in die jaar 2004.
Van die 582 000 mense wat gearriveer het, was 494 00 nie-Britse burgers. Die oorblywende 88 000 was Britse burgers wat teruggekeer het na Brittanje ná hul oorsee gewoon het. 360 000 mense het Brittanje verlaat het in dieselfde jaar. Dit bring die netto invloei van mense na die VK te staan op ongeveer 222 000 vir die jaar 2004. Die netto invloei vir die jaar was ook 72 000 persone meer as vir die jaar 2003.
Van toepassing op Suid-Afrika is die statistiek in dié verband wat wys dat die netto invloei na Brittanje van die "ou Statebondslande" – dit is lande soos Australië, Nieu-Seeland, Kanada en Suid-Afrika – 41 000 was vir die jaar 2004.
Die statistiek is egter gebaseer op amptelike skattings van die getal mense wat Brittanje binnekom en verlaat vir minstens 'n jaar en gee nie 'n aanduiding of iemand permanent in Brittanje aanbly nie.
My kind het sy tweejaar-werksvakansie-visum in Maart 2005 gekry. Hy hoor nou dat daar sekere werksbeperkings op hom is terwyl hy op di� tipe visum is. Kan u vir my meer inligting gee hieroor?
Terwyl jou seun in Brittanje is op dié tipe visum, mag hy slegs werk doen wat aanvullend is tot sy "vakansie" en hy mag nie vir langer as 12 maande van die twee jaar werk nie.
Hy kan basies enige tipe werk doen op dié tipe visum, maar mag nie 'n besigheid begin of bedryf of optree as 'n professionele sportpersoon nie. Hy mag kies wanneer hy werk en wanneer hy wil vakansie neem, maar mag nie vir langer as altesaam 12 maande op 'n voltydse basis werk nie.
Let egter daarop dat indien 'n persoon se visum uitgereik is voor 8 Februarie 2005, daar geen beperking op die tipe werk is wat 'n persoon mag doen nie en hy/sy mag vir die volle twee jaar werk.